Agjencia Kombëtare e Zonave të Mbrojtura

Agjencia Kombëtare e Zonave të Mbrojtura (AKZM) është institucion publik, i cili është i varur nga Ministria e Turizmit dhe Mjedisit. Detyrat kryesore të tij janë përqendruar në menaxhimin, mbrojtjen, zhvillimin, zgjerimin dhe funksionimin e zonave të mbrojtura në vend, të cilat sot përbëjnë rreth 21.3% të territorit të Shqipërisë. AKZM është themeluar në 4 shkurt 2015 dhe mori shumë nga funksionet dhe detyrat e ish-Policisë Pyjore, e cila u shfuqizua. Agjencia Kombëtare e Zonave të Mbrojtura (AKZM) e krijuar me Vendim të Këshillit të Ministrave Nr. 102, datë 4.2.2015, është institucioni qendror shtetëror përgjegjës për zonat e mbrojtura, në varësi të ministrit dhe ka për detyrë administrimin dhe kontrollin e tyre në të gjithë territorin e Republikës së Shqipërisë. AKZM ka statusin e Drejtorisë së Përgjithshme në nivel qendror, ndërsa në nivel vendor organizohet në bazë qarku, sipas administratave rajonale të zonave të mbrojtura. Funksionet, përbërja, përgjegjësitë, të drejtat dhe detyrat e Agjencisë, si organ qendror i specializuar për zonat e mbrojtura dhe institucioneve të varësisë së saj, parashikohen shprehimisht në këtë ligj, si dhe miratohen me vendimin përkatës të Këshillit të Ministrave, me propozim të ministrit. Struktura dhe organigrama e AKZM-së dhe institucioneve të varësisë së saj miratohen me urdhër të Kryeministrit. 

 Organizimi dhe Misioni 

AKZM specializohet në mbrojtjen e trashëgimisë shqiptare të agropylltarisë, mbrojtjen e mjedisit dhe peizazhit.  Ai ishte në përputhje me përmbushjen e shërbimeve të sigurisë si dhe kontrollin e territorit, me referencë të veçantë zonave rurale dhe malore.

AKZM ka si rol parësor mbrojtjen e zonave të pyllëzuara, por ka edhe detyra të tjera institucionale të shumta dhe të larmishme, e cila është pjesë e një konteksti më të gjerë të mbrojtjes së mjedisit dhe territorit, shëndetit të njeriut, mbrojtjes së kafshëve, florës dhe peizazhit, konservimit të biodiversitetit. Ishtë ngarkuar gjithashtu për mbrojtjen e Parqeve Kombëtare Shqiptare; zonat e mbrojtura detare dhe zonat e mbrojtura.

Disa nga detyrat e rëndësishme të AKZM janë:

 Kontrollon zbatimin e ligjit për pyjet, kullotat, zonat e mbrojtura, florën dhe faunën e egër, aktivitetet e gjuetisë dhe aktivitete të tjera të kryera në fondin pyjor kombëtar nga subjektet private dhe publike, dhe propozon heqjen e licencave kur subjektet veprojnë në kundërshtim me  ligji përkatës;

 Parandalon, zbulon dhe lufton dëmtimin, okupimin, abuzimin, tjetërsimin, shkatërrimin dhe degradimin e pyjeve dhe tokës pyjore, shkelje të ndërhyrjeve të pakontrolluara në fondin pyjor dhe në mjedisin natyror;

 Organizon punën për parandalimin dhe zhdukjen e zjarreve në zonat e mbrojtura, në bashkëpunim me shërbimin e Zjarrfikësat dhe me Agjencin Kombëtare e Mbrojtjes Civile;

 Parandalon dhe merr masa në rastet e shfrytëzimit të paligjshëm dhe tregtimit të materialeve të drurit, krimit në sektorin pyjor, kullotave, zonave të mbrojtura dhe pyjeve me funksion të veçantë, florën dhe faunën e egër, bimët medicinale, aromatike dhe eterike, produktet pyjore dhe jo-pyjore  të fondit kombëtar të pyjeve, si dhe çdo veprimtari tjetër në kundërshtim me ligjin;

Referime

Kategoria:Shqipëri
Kategoria:Gjeografi
Kategoria:Kulturë
Kategoria:Agjenci